Za mu rubanya adadin ma su cin moriyar N-power sau 3 - Osinbajo ▷ Legit.ng
Za mu rubanya adadin ma su cin moriyar N-power sau 3 - Osinbajo
12 days ago 2704 views by Naziru Dalha Taura
Mataimakin shugaban kasa, Farfesa Yemi Osinbajo, ya ce shirin nan na kirkiarar aiki da tallafa wa matasa da gwamnatin APC ta kirkira zau debi karin matasa miliyan 1.5 idan aka sake zaben jam’iyyar a ranar 16 ga watan Fabrairu.
A jawabin da ya gabatar a jihohin Ondo da Ekiti, yayin gudanar da yakin neman zaben shugaban kasa, Osinajo ya jaddada kudirin gwamnatin su na samar da aiyuka ga matasa da inganta sana’o’i.
Ya kara da cewa gwamnatin APC za ta cigaba da tabbatar da ganin an kashe kudin kasa domin inganta rayuwar ‘yan kasar. Kazalika ya jaddad cewar hatta makiyan shugaban shugaba Buhari sun san mutum ne mai kima da aiki da gaskiya.
Sannan ya bawa jama’a tabbacin cewar gwamnati za ta dauki Karin matasa da su ka kamala karatu miliyan 1.5 a karkashin shirin nan na N-Power da yanzu haka matasa 500,000 ke cin moriya.
Wasu ma su cin moriyar shirin N-power
“Mutanen da su ka yi nasara su ne wadanda su ka shugaban da ya zage dantse wajen yaki da cin hanci, wannan shugaba shine shugaban kasa Muhammadu Buhari,” a cewar Osinbajo yayin gabatar da jawabi a wurin taron kamfen a jihar Ondo.
DUBA WANNAN: Hatsarin mota: Mataimakin shugaban jam'iyyar PDP da matar sa sun mutu
Sannan ya cigaba da cewa, “samar da aiki ga matasa na daga cikin muhimman abubuwa uku da gwamnatin mu ta bawa muhimmanci.”
Osinbajo y ace ana samun karuwar matasa miliyan 1.7 da ke shiga neman aiki duk shekara bayan kamala bautar kasa (NYSC).
Hausa NewsSiyasar NajeriyaYemi OsinbajoYusuf BuhariShugaban Matasan Arewa
Nigerian army ranks and logo Yoruba movies University of Jos Ankara styles skirt and blouse Ankara styles for men
Jigo a APC ya ce kowa ya zabi abinda ya ke so bayan zaben Buhari